Самсонова Зинаида Александровна

Зинаида Александровна Самсонова  ( — ).Советтар Союзы Геройы (1944). Медицина хеҙмәтенең өлкән сержанты.

 Биографияһы 
Зинаида Александровна Самсонова 1924 йылдың 14 октябрендә  Мәскәү губернаһы Егорьев өйәҙенең Бобково ауылында (хәҙер Мәскәү өлкәһе Егорьевский районы) тимерсе ғаиләһендә  тыуған. Урыҫ.  30-сы йылдар башында  ғаилә күрше Колычево ауылына күсеп килә. Ошонда Зинаида Самсонова 1939 йылда ете йыллыҡ мәктәпте тамамлай. Инвалидтар йортонда санитарка булып эшләй. 1941 йылдың йәйендә Мәскәү янындағы оборона нығытмалары төҙөлөшөнә мобилизациялана. Бабушкино һәм  Наро-Фоминск объекттарында эшләй. 1942 йылдың февралендә Егорьевск медицина училищеһына уҡырға инә, уны 1942 йылдың авгусында тамамлай.

Ҡыҙыл Армияға З.А. Самсонова  Егорьевск районы хәрби комиссариаты тарафынан  1942 йылдың октябрь айында  саҡырыла.   Сталинград һәм Воронеж фронттарында һуғыша, Сталинград һәм Курск алыштарында ҡатнаша. Айырыуса Днепр өсөн алышта Букрин плацдармында батырлыҡ күрһәтә. 1943 йылдың сентябрендә  Воронеж фронты 47-се армияһының алғы частары Украина ССР-ы Черкассы өлкәһенең  Канев ҡалаһы районында Днепрға сыға.  1943 йылдың 24 сентябрендә беренсе десант отряды менән 218-се уҡсылар дивизияһында булдырылған 667-се уҡсылар полкының санинструкторы З.А.Самсонова Пекари ауылынан (Канев районы)көньяҡтараҡ һуғышып йылға аша сыға.  Плацдармды яулап алыу һуғышында ул өс немец һалдатын юҡ итә.  1943 йылдың 26-27 сентябрендә дошмандың күп һанлы һөжүмдәре ваҡытында, оборонаның беренсе һыҙығында булып, санинструктор дошман уты аҫтында яландан 30 яралыны алып сыға һәм уларҙы һул ярға эвакуациялай.  1943 йылдың 27 сентябрендә автомат һәм трофей гранаталары менән оҫта эш итеп, Пекари ауылы өсөн дошман контратакаһын кире ҡағыу һуғышында  ҡатнаша. 

Артабан өлкән сержант З.А.Самсонова  Киев һөжүм,  Киев оборона һуғыштарында һәм Житомир-Бердичев операцияларында, Житомир ҡалаһын азат итеүҙә ҡатнаша. 1943 йылдың ноябре  аҙағында санинструктор Самсонова  хеҙмәт иткән дивизия Белорус фронтына күсерелә. Калинковичский-Мозырь һөжүм операцияһы барышында  1944 йылдың 27 ғинуарында Белоруссия (Гомель өлкәһе) ауылы Холма өсөн алышта  өлкән сержант Зинаида Самсонова яралы һалдатты нейтраль һыҙыҡҡа алып сығарырға маташыуы ваҡытында немец снайперы пуляһынан һәләк була. Беларусь Республикаһының Гомель өлкәһе Калинковичский районының   Озаричи ҡасабаһында туғандар ҡәберлегендә ерләнә. 

СССР Юғары Советы Президиумының  1944 йылдың 3 июнендәге Указы менән өлкән сержант Зинаида Александровна Самсоноваға  Советтар Союзы Геройы исеме  бирелә.

Советтар Союзы Геройы З. А. Самсоноваға уның полкташы шағирә Юлия Друнина «Зинка» тигән шиғырын арнай.

 Наградалары 

 «Алтын Йондоҙ» миҙалы (03.06.1944);
 Ленин ордены (03.06.1944).

 Хәтер 

 Советтар Союзы Геройы З.А.Самсонованың  бюсы Егорьевск ҡалаһында  3-сө Мәскәү өлкә медицина колледжының   Егорьевск филиалында  ҡуйылған
 Егорьевск ҡалаһында ГБПОУ МО «МОМК № 3» Егорьевск филиалы фасадында мемориаль таҡтаташы ҡуйылған.
 Советтар Союзы Геройы З.А. Самсонова исемен ГБПОУ МО «3-сө Мәскәү өлкә медицина колледжы» йөрөтә. 
 Советтар Союзы Геройы  З. А. Самсонова исемен Мәскәү өлкәһе Егорьевский районының Колычево ауылындағы музей йөрөтә. 
 Советтар Союзы Геройы  З. А. Самсонова исеме менән Беларусь Республикаһының Озаричи ҡасабаһында һәм Колычево ауылында урамдар атаған
 1974 йылдан Егорьевск ҡалаһында З.А.Самсонова иҫтәлегенә еңел атлетика йүгереүе үтә.

 Әҙәбиәт 






 Документтар 














 Һылтанмалар 


 ГОУ СПО МО «Егорьевское медицинское училище имени Героя Советского Союза З. Самсоновой» (неопр.) (недоступная ссылка). Дата обращения 24 мая 2012. Архивировано 25 июня 2012 года.
 Биография Самсоновой Зинаиды Александровны  в собрании биографий (неопр.) (недоступная ссылка). Дата обращения 24 мая 2012. Архивировано 22 марта 2012 года.
 Самсонова Зинаида Александровна на www.az-libr.ru (неопр.). Дата обращения 24 мая 2012. Архивировано 25 июня 2012 года.
Категория:Бөйөк Ватан һуғышында һәләк булғандар
Категория:Бөйөк Ватан һуғышында ҡатнашыусы ҡатын-ҡыҙҙар
Категория:Википедия:Статьи с переопределением значения из Викиданных
Категория:Ленин ордены кавалерҙары
Категория:Советтар Союзы Геройҙары
Категория:Алфавит буйынса шәхестәр
Категория:Гомель өлкәһендә вафат булғандар
Категория:1944 йылда вафат булғандар
Категория:27 ғинуарҙа вафат булғандар
Категория:1924 йылда тыуғандар
Категория:14 октябрҙә тыуғандар